**UGOVOR O DODJELI BESPOVRATNIH SREDSTAVA ZA PROJEKTE KOJI SE FINANCIRAJU IZ EU FONDOVA U FINANCIJSKOM RAZDOBLJU 2014.-2020.**

("Ugovor ododjeli bespovratnih sredstava", u nastavku teksta: Ugovor)

**KK.01.1.1.11.0001**

***Otvorene znanstvene infrastrukturne platforme za inovativne primjene u gospodarstvu i društvu (O-ZIP)***

Posredničko tijelo razine 1, (u nastavku teksta: PT1) Ministarstvo znanosti i obrazovanja, 49508397045, Donje Svetice 38. 10 000 Zagreb,

i

Posredničko tijelo razine 2, (u nastavku teksta: PT2), Središnja agencija za financiranje i ugovaranje programa i projekata Europske unije, 11548277852, Ulica grada Vukovara 284 (objekt C), 10 000 Zagreb, zajednički obuhvaćeni pojmom PT-ovi

s jedne strane, i

Korisnik bespovratnih sredstava iz europskih strukturnih i investicijskih fondova (u nastavku teksta: Fondovi)

Institut Ruđer Bošković, Bijenička cesta 54, 10000 Zagreb

Ustanova

OIB: 69715301002

Zagrebačka banka, HR6623600001101210403
(u nastavku teksta: Korisnik) s druge strane,

(u nastavku teksta: Strane) složile su se kako slijedi:

*Svrha*

Članak 1.

1.1. Svrha ovog Ugovora je dodijeliti bespovratna sredstava Korisniku u svrhu provedbe projekta pod nazivom:*„Otvorene znanstvene infrastrukturne platforme za inovativne primjene u gospodarstvu i društvu (O-ZIP)“* (u nastavku teksta: Projekt) opisanog u Prilogu I ovog Ugovora: Prijavni obrazac, koji je sastavni dio ovog Ugovora.

1.2. Bespovratna sredstva se dodjeljuju Korisniku u skladu s uvjetima utvrđenima u ovom Ugovoru, za koje Korisnik ovim putem izjavljuje da ih je u cijelosti primio na znanje i prihvatio.

1.3. Korisnik se obvezuje provesti Projekt u skladu s opisom i opsegom Projekta kako je navedeno u uvjetima ovog Ugovora, te eventualnim odobrenim naknadnim izmjenama Ugovora.

*Provedba Projekta*

Članak 2.

2.1. Ovaj Ugovor stupa na snagu onoga dana kada ga potpiše posljednja ugovorna Strana te je na snazi do izvršenja svih obaveza ugovornih Strana, odnosno do dana raskida Ugovora.

2.2. Razdoblje provedbe Projekta je od 23.4.2018. do <+ 68 mjeseci, odnosno 31.12.2023. definirati>.

2.3. Razdoblje prihvatljivosti izdataka Projekta je od 23.4.2018. <do završetka provedbe Projekta, odnosno do 31.12.2023., definirati>. Troškovi moraju nastati u razdoblju provedbe Projekta.

2.4. Korisnik je dužan podnositi Zahtjeve za nadoknadu sredstava u roku od 15 dana od isteka svaka tri mjeseca od stupanja Ugovora na snagu. S obzirom da razdoblje provedbe Projekta i razdoblje prihvatljivosti izdataka Projekta počinje prije stupanja Ugovora na snagu, prvi Zahtjev za nadoknadom sredstava Korisnik može dostaviti danom stupanja Ugovora na snagu pa sve do isteka prva tri mjeseca od navedenog datuma.

2.5. Završni zahtjev za nadoknadu sredstava podnosi se PT-2 u roku od 30 dana od isteka razdoblja provedbe projekta.

*Iznos bespovratnih sredstava, postotak financiranja Projekta i uređenje plaćanja*

Članak 3.

3.1. Ukupna vrijednost Projekta se određuje u iznosu <…> kuna.

3.2. Ukupni prihvatljivi troškovi Projekta iznose <…> kuna, kao što je utvrđeno u Prilogu I Prijavni obrazac, u skladu s Općim uvjetima Ugovora.

3.3. Dodjeljuju se bespovratna sredstva u iznosu od <…> kuna što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u stavku 3.2. ovoga članka.

3.4. Iznosi bespovratnih sredstava koji se plaćaju Korisniku tijekom provedbe Projekta i konačni iznos financiranja utvrđuju se u skladu s Općim uvjetima Ugovora.

3.5. Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovaran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.6. U završnom Zahtjevu za nadoknadom sredstava Korisnik troškove može potraživati samo putem metode nadoknade.

3.7. Korisnik ima pravo zatražiti plaćanje predujma. Ukupni iznos predujma ne može biti viši od <20% od ukupnih prihvatljivih troškova Projekta> kuna.

3.8. Ako Korisnik ne postupa u skladu s odlukom kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja, u odnosu na Korisnika obustavljaju se daljnje isplate, ili se po odluci PT1 iznos koji je Korisnik trebao vratiti odbija od iznosa daljnjih plaćanja.

*Trajnost projekta i osiguravanje revizijskog traga*

Članak 4.

Ograničenja u pogledu zahtjeva trajnosti i osiguravanja revizijskog traga u okviru Projekta primjenjuju se 5 godina nakon završnog plaćanja Korisniku, u skladu s člankom 10. Općih uvjeta Ugovora.

*Neprihvatljivi izdaci*

Članak 5.

Sljedeće vrste izdataka nisu prihvatljive za financiranje u okviru Projekta:

* Nadoknadivi PDV tj. porez na dodanu vrijednost za koji prijavitelj/korisnik i partner imaju pravo ostvariti odbitak
* Kamate na dug
* Trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ
* Trošak povezan s trgovačkim društvima u poteškoćama, u skladu s definicijom pravila Europske unije o državnim potporama
* Kupnja korištene opreme
* Kupnja vozila koja se koriste u svrhu upravljanja projektom
* Doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu, nadoknada troškova, otpremnine, potpore i nagrade radnicima
* Kazne, financijske globe i troškovi sudskog spora
* Operativni troškovi (izuzev troškova upravljanja projektom)
* Gubici zbog fluktuacija valutnih tečaja i provizija na valutni tečaj
* Bankovni troškovi za otvaranje i vođenje računa, naknade za financijske transfere i drugi

troškovi u potpunosti financijske prirode

* Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje potkrijepljeno dokumentima odgovarajuće dokazne vrijednosti
* Trošak povezan s ulaganjem u stambeni sektor
* Kupnja neizgrađenog zemljišta
* Kupnja nekretnina (uključujući i pripadajuće izgrađeno zemljište)
* Trošak police osiguranja imovine (uključuje i imovinu nabavljenu iz projekta)
* Plaće članova projektnog tima koji su zaposlenici institucije prijavitelja
* Kompenzacija
* Trošak amortizacije
* Trošak carine

Osim navedenih neprihvatljivih troškova neprihvatljivi su i svi ostali neprihvatljivi troškovi navedeni u Pravilniku o prihvatljivosti izdataka (NN 115/2018, 6/2020 i 20/2020).

*Mjere osiguravanja informiranja, komunikacije i vidljivosti*

Članak 6.

Na zahtjev PT1 i PT2/ UT-a Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Prijavnom obrascu i Općim uvjetima Ugovora.

*Upravljanje projektnom imovinom i prijenos ugovora*

Članak 7.

7.1. Imovina koja je stečena u Projektu mora se koristiti u skladu s opisom Projekta sadržanim u Prilogu I ovog Ugovora i u skladu sa zahtjevima trajnosti.

7.2. Pravo vlasništva i druga stvarna prava, kao i imovinska prava, ne smiju se prenositi na treće osobe.

*Ostali uvjeti*

Članak 8.

8.1. Korisnik mora dostaviti revizorsko izvješće neovisnog ovlaštenog revizora uz Završno izvješće.

8.2. Korisnik mora dostavljati izvješća koja proizlaze iz pravila o državnim potporama do isteka roka za amortizaciju opreme nabavljene ovim Projektom. PT1 će nakon potpisa Ugovora dostaviti Korisniku obrazac za izvještavanje kao i upute o dostavi izvještaja.

8.3. Ukoliko dođe do toga da Korisnik ne poštuje pravila o državnim potporama, a sukladno odredbama Okvira Zajednice za državne potpore za istraživanje, razvoj i inovacije (2014/C198/01), odnosno ako se više od 20% kapaciteta predmetnog subjekta (npr. laboratorija, centra, ustrojstvene jedinice) godišnje iskoristi za ekonomske aktivnosti, mora doći do povrata dijela sredstava u iznosu koji je sukladan omjeru tih ekonomskih aktivnosti, kako je navedeno i u Prilogu V. Ugovora - Smjernice za prijavitelja u kontekstu pravila o državnim potporama za istraživanje i razvoj.

8.4. Nepoštivanja pravila o državnim potporama tijekom i nakon provedbe Projekta dovodi do materijalne i kaznene odgovornosti Korisnika te će biti razlogom postupanja nadležnih tijela.

8.5. Korisnik je obvezan jednom godišnje podnositi Izvješća nakon provedbe Projekta, u razdoblju od 5 godina, računajući od završnog plaćanja Korisniku. Izvješća se podnose PT2 i PT1 sukladno rokovima definiranim u članku 14. Općih uvjeta ugovora.

8.6. Korisnik tijekom razdoblja od 5 godina od završnog plaćanja mora osigurati održavanje opreme i druge imovine nabavljene tijekom Projekta, održivost aktivnosti i rezultata kako bi se osiguralo ostvarenje ciljanih pokazatelja te da ne dođe do bitne izmjene projektnih rezultata uslijed promjene prirode vlasništva dijela infrastrukture ili prestanka proizvodne aktivnosti.

*Komunikacija ugovornih Strana*

Članak 9.

9.1. Korisnik i Posrednička tijela koriste sustav eFondovi tijekom provedbe i definiranog roka izvještavanja nakon provedbe Projekta. U svakom obliku komunikacije koji je povezan s ovim Ugovorom navodi se referentni broj Ugovora (kod Projekta). Iznimno, komunikacija se može obavljati i na druge načine, u skladu s Općim uvjetima Ugovora, na sljedeće adrese:

Za PT1

Ministarstvo znanosti i obrazovanja, Donje Svetice 38, 10 000 Zagreb

Fax: + 385 1 4594 349, tel: +385 1 4569 000

PT1 pisanim putem dostavlja Korisniku o podatke o osobi i adresi elektronske pošte za kontakt.

Za PT2

Središnja agencija za financiranje i ugovaranje programa i projekata Europske unije, Ulica grada Vukovara 284 (objekt C), 10 000 Zagreb

Fax: +385 1 62 74 606, tel: +385 1 62 74 666

PT2 pisanim putem dostavlja Korisniku o podatke o osobi i adresi elektronske pošte za kontakt.

Za Korisnika

Institut Ruđer Bošković, Bijenička cesta 54, 10000 Zagreb Fax: +385 1 4680 084, tel: +385 1 4561 111

Korisnik pisanim putem dostavlja PT- u 1 i PT-u 2 podatke o osobi i adresi elektronske pošte za kontakt.

9.2. PT 1, PT 2/ UT i Korisnik su obvezni bez odgađanja, a najkasnije u roku od tri dana od dana nastanka promjene vezane uz kontakt podatke iz stavka 9.1. ovog članka, obavijestiti pisanim putem kroz za to predviđeno mjesto u sustavu eFondovi druge ugovorne Strane o nastaloj promjeni. Jedna ugovorna Strana ne odgovara za štetu koja drugoj ugovornoj Strani nastane zbog neobavještavanja o promjenama vezanim uz kontakt podatke, ako se komunikacija putem raspoloživih kontakt podataka nije mogla ostvariti.

*Odredbe o mjerodavnom pravu i rješavanju sporova proizašlih iz Ugovora*

Članak 10.

Na rješavanje mogućih međusobnih sporova proizašlih iz tumačenja ili primjene ovog Ugovora, primjenjuje se članak 30. Općih uvjeta.

*Prilozi*

Članak 11.

Sljedeći prilozi sastavni su dio Ugovora, te strane ovim putem potvrđuju da su ih razumjele te da ih potpisom Ugovora prihvaćaju:

Prilog I: Prijavni obrazac

Prilog II: Opći uvjeti koji se primjenjuju na projekte financirane iz Fondova u financijskom razdoblju 2014.–2020.

Prilog III: Izvješće nakon provedbe Projekta

Prilog IV: Pravila o financijskim korekcijama

Prilog V: Smjernice za prijavitelja u kontekstu pravila o državnim potporama za istraživanje i razvoj

*Završne odredbe*

Članak 12.

Ovaj Ugovor sačinjen je u tri istovjetna primjerka na hrvatskom jeziku, svaki sa snagom izvornika, od kojih svaka Strana zadržava po jedan primjerak.

|  |  |
| --- | --- |
| **Za Posredničko tijelo razine 1** | **Za Posredničko tijelo razine 2** |
| Ime | prof. dr. Blaženka Divjak | Ime | Tomislav Petric |
| Funkcija | Ministrica | Funkcija | Ravnatelj |
| Potpis  |  | Potpis  |  |
| Datum |  | Datum |  |
| KLASA: |  | KLASA: |  |
| URBROJ: |  | URBROJ: |  |
| **Za Korisnika**  |  |
| Ime | dr. sc. David Matthew Smith |  |  |
| Funkcija | Ravnatelj |  |  |
| Potpis  |  |  |  |
| Datum |  |  |  |

KLASA:

URBROJ: